Paus buding

Paus buding atau paus pembunuh (nama saintifik: Orcinus orca) ialah spesies mamalia laut jenis lumba-lumba dalam keluarga Delphinidae. Ia spesies lelumba yang terbesar dan mampu membesar sepanjang 18 meter dan beratnya hampir 8 tan.

Spesies ini dilindungi di bawah Enakmen Pemeliharaan Hidupan Liar 1997 yang dikuatkuasakan di negeri Sabah.

Penamaan 
Nama paus buding () digunakan di Sabah.

Nama paus pembunuh () datang daripada bahasa Inggeris: killer whale. Ini kerana orang Barat takut paus ini yang dilihat sebagai pemangsa berbahaya dan buas selepas kelasi-kelasi menyaksikan haiwan ini memburu setasea yang lebih besar. Gambaran bertulis pertama paus ini diberikan oleh Plinius yang Tua sekitar tahun 70 Masihi yang menyatakan, "Orca (penampakannya tidak dapat digambarkan, selain daripada sebuah jisim daging bergigi yang buas) merupakan musuh [jenis-jenis ikan paus lain]... menyerang dan menusuk seperti kapal-kapal perang yang berlanggar."

Ciri-ciri 
Ikan yang jantan berukuran antara 6–8 meter panjang dengan berat timbangan lebih 6 tan metrik. Ikan betina lebih kecil antara 5–7 m dengan berat kira-kira 3–4 tan metrik. Anak yang baru lahir mempunyai berat timbangan kira-kira 180 kg dengan panjang 2.4 m.

Suhu badan purata ikan paus ini antara 36–38 °C. Ia mempunyai lapisan lemak tebal 7.6—10 sm bawah kulitnya menebatkan haba seperti banyak mamalia laut lain.

Tabiat

Pemakanan 
Paus ini makan ikan paus lain, sotong, ikan, gajah laut dan anjing laut. Puratanya, seekor paus buding makan sebanyak 227 kg makanan setiap hari. 

Ia pemangsa puncak. Ia memburu dalam kawanan besar seperti kawanan serigala.

Rujukan

Mamalia laut
Cetacea
Pemangsa‏‎